Diari Oficial de la Generalitat Valenciana


Sumari del DOGV 149, del 01-03-1984 (1984/802730)

REIAL DECRET 3411/1983, de 2 de novembre, sobre traspàs de funcions i serveis de l'Estat a la Comunitat Valenciana en matèria de medi ambient.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/11/02/3411/dof/vci/html**

### Dades del document

Número de DOGV
:   149

Data del DOGV
:   01-03-1984

Secció del DOGV
:   DISPOSICIONS GENERALS

Número del document
:   1984/802730


Data del document
:   02-11-1983

Organisme emissor
:   Presidència del Govern

Tipus de document
:   Reial decret

Reial Decret 3411/1983, de 2 de novembre, sobre traspàs de funcions i serveis de l'Estat a la Comunitat Valenciana en matèria de medi ambient.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Autònoma de València.   
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia per a València, aquesta Comissió, després de considerar la conveniència i legalitat de realitzar les transferències en matèria de medi ambient, adoptà en la reunió del dia 27 de juny de 1983, l?acord oportú, la virtualitat pràctica del qual exigeix l'aprovació pel Govern, mitjançant Reial Decret.   
En atenció a aquests motius, en compliment del que disposen els paràgrafs 1 i 2 de la disposició transitòria quarta de l'Estatut d'Autonomia per a València, a proposta dels Ministres d'Obres Públiques i Urbanisme i d'Administració Territorial, i amb la deliberació prèvia del Consell de Ministres en la reunió del dia 2 de novembre de 1983,   
DECRETE:   
Article 1.r   
S'aprova l'Acord de la Comissió Mixta previst en la disposició transitòria quarta de l'Estatut d'Autonomia per a la regió valenciana, de data 27 de juny de 1983, pel qual es transfereixen funcions de l'Estat en matèria de medi ambient a la Comunitat Valenciana i se li traspassen els corresponents serveis i institucions i mitjans personals, materials i pressupostaris necessaris per a l'exercici d'aquelles.   
Article 2.n  
1. En conseqüència, queden transferides a la Comunitat Valenciana les funcions a què fa referència l'Acord que s'inclou com a Annex I d'aquest Reial Decret i traspassats a aquesta els serveis i els béns, drets i les obligacions, així com el personal i els crèdits pressupostaris que figuren en les relacions adjuntes a l'Acord de la Comissió Mixta, en els termes i les condicions que s'hi especifiquen.   
2. En l'Annex II d'aquest Reial Decret s'inclouen les disposicions legals afectades per aquesta transferència.   
Article 3.r   
Els traspassos a què fa referència aquest Reial Decret tindran efectivitat a partir del dia 1 de juliol de 1983, assenyalat en l'Acord de la Comissió Mixta esmentada, i a aquests efectes queden convalidats tots els actes administratius destinats al manteniment dels serveis en el mateix règim i nivell de funcionament que tenien en el moment de l'adopció de l'acord que és transcrit com a Annex I d'aquest Reial Decret i que, si de cas, hagués dictat el Ministeri d'Obres Públiques i Urbanisme fins la data de publicació d'aquest Reial Decret.   
Article 4.t  
1. Els crèdits pressupostaris que figuren detallats en les relacions 3.2 com a "baixa efectiva" en els Pressupostos Generals de l'Estat per a l'exercici de 1983 seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen remesos al Departament esmentat per part de l'Oficina Pressupostària del Ministeri d'Obres Públiques i Urbanisme els certificats de retenció de crèdit, per donar compliment al que disposa la Llei de Pressuposts Generals de l'Estat per a 1983.   
2. Els crèdits no inclosos dins de la valoració del cost efectiu, recollits en les relacions 3.3, seran lliurats directament pel Ministeri d'Obres Públiques i Urbanisme a la Comunitat Autònoma Valenciana, siga quin siga el destinatari final del pagament, per tal que aquesta Comunitat puga disposar dels fons amb l'antelació necessària per donar efectivitat a la prestació corresponent en el mateix termini en què venia produint-se.   
Article 5.é  
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Madrid, el 2 de novembre de 1983.   
JOAN CARLES, R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr Gonzalo Puebla de Diego i la Sra. Blanca Blanquer i Prats, Secretaris de la Comissió Mixta de Transferències prevista en la disposició transitòria quarta de l'Estatut d'Autonomia de Valencia,   
CERTIFIQUEN:   
Que en la sessió plenària de la Comissió, celebrada el 27 de juny de 1983, s'hi adoptà Acord sobre traspàs a la Comunitat Valenciana de les funcions i dels serveis de l'Estat en matèria de medi ambient en els termes que tot seguit s'expressen:   
A) Referència a normes constitucionals, estatutàries i legals en què s'empara la transferència.   
La Constitució, en l'article 148.1.9é, estableix que les Comunitats Autònomes podran assumir competències de gestió en matèria de protecció del medi ambient, i en l'article 149.1.23. reserva a l?Estat la competència exclusiva en "legislació bàsica sobre protecció del medi ambient, sense perjudici de les facultats de les Comunitats Autònomes d'establir normes addicionals de protecció. .   
D'altra banda, l?Estatut d'Autonomia de València estableix, en l'article 32.1.6 que correspon a la Generalitat Valenciana, en el marc de la legislació bàsica de l'Estat, i, si de cas, en les termes que aquesta establesca, el desenvolupament legislatiu i l'execució en matèria de protecció del medi ambient, sense perjudici de les facultats de la Generalitat per establir normes addicionals de protecció.   
Sobre la base d'aquestes previsions constitucionals i estatutàries, és legalment possible que la Comunitat Valenciana tinga competència en matèria de medi ambient, per la qual cosa cal operar ja en aquest camp transferències de competències de tal índole a aquesta.   
El Reial Decret 2093/1979, de 3 d'agost, pel qual s'aproven les normes orgàniques del Ministeri d'Obres Públiques i Urbanisme, determina les funcions que corresponen a la Direcció General del Medi Ambient.   
B) Funcions de l'Estat que assumeix la Comunitat Autònoma i identificació dels serveis que són traspassats.   
1. Són transferides a la Comunitat Autònoma Valenciana, dins de l?àmbit territorial, en els termes d'aquest Acord i dels Decrets i d'altres normes que el façen efectiu i siguen publicats en el "Boletín Oficial del Estado", les funcions següents, que venia realitzant l'Estat:   
La Comunitat Valenciana tramitarà els expedients de concessió de beneficis previstos, en aquesta matèria, en la legislació vigent. Pel que fa a la concessió dels beneficis de caràcter fiscal, la Comunitat Autònoma inclourà com a resolució definitiva el que haja estat comunicat pel Ministeri d'Economia i Hisenda.   
C) Competències, serveis i funcions que es reserva l'Administració de l'Estat.   
En conseqüència amb la relació de funcions traspassades, romandran en el Ministeri d'Obres Públiques i Urbanisme i continuaran sent de la seua competència, per tal de ser executades per aquest, les funcions i activitats següents, que legalment té atribuïdes:   
a) Elaboració de projectes de legislació bàsica.   
b) Coordinació i vigilància de les activitats de política ambiental del Ministeri d'Obres Públiques i Urbanisme i de les distintes actuacions dels altres Departaments Ministerials amb incidència ambiental com a funció pròpia del Secretariat de la Comissió Interministerial del Medí Ambient.   
c) Coordinació de les actuacions internacionals en matèria ambiental.   
D) Funcions en què han de concòrrer l'Administració de l'Estat i les de la Comunitat Autònoma i forma de cooperació.   
Seran desplegades coordinadament entre el Ministeri d'Obres Públiques i Urbanisme i la Comunitat Autònoma de València, mitjançant les comissions que a l'efecte siguen designades, les funcions següents:   
a) Formulació i direcció de la política ambiental en els respectius àmbits de competència.   
b) Campanya de conscienciació cívica ambiental.   
c) Planificació i distribució entre les Comunitats Autònomes de les subvencions i els beneficis previstos en la legislació vigent sobre matèria de medi ambient.   
E) Béns, drets i obligacions de l'Estat que són traspassats.   
1. Són traspassats a la Comunitat Valenciana els béns, drets i les obligacions de l'Estat que s'inclouen en l'inventari detallat de la relació adjunta número 1, on queden identificats els contractes afectats pel traspàs. Aquests traspassos seran formalitzats segons que estableix la disposició transitòria quarta de l'Estatut d'Autonomia i d'altres disposicions aplicables en cada cas.   
2. En el termini d'un mes, des de l?aprovació d'aquest Acord pel Govern, seran signades les corresponents actes de lliurament i recepció de mobiliari, equip i material inventariable.   
F) Personal adscrit als serveis i institucions que són traspassats.   
1. El personal adscrit als serveis i institucions traspassats i que es referencia nominalment en la relació adjunta número 2, passarà a dependre de la Comunitat Autònoma corresponent, en els termes legalment previstos per l'Estatut d'Autonomia i les altres normes en cada cas aplicables, i en les mateixes circumstàncies que s'especifiquen en la relació adjunta i amb el número de Registre de Personal.   
2. La Subsecretaria del Ministeri d'Obres Públiques i Urbanisme notificarà als interessats el traspàs i la nova situació administrativa només el Govern aprove aquest Acord per Reial Decret. Alhora, remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1983, i l?administració de l'Estat procedirà a modificar les plantillas orgàniques i pressupostàries en funció dels traspassos operats.   
G) Llocs de treball vacants que són traspassats.   
Els llocs de treball vacants dotats pressupostàriament que són traspassats són els que es detallen en les relacions adjuntes número 2, amb indicació del Cos o escala a què estan adscrits o assimilats, nivell orgànic i dotació pressupostària corresponent.   
H) Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1981, correspon als serveis que es traspassen a la Comunitat s'eleva amb caràcter definitiu a 5.162.000 pessetes, segons detall que figura en la relació número 3.1.   
2. Els recursos financers que es destinen a sufragar les despeses originades per l'exercici dels serveis que són traspassats durant l'exercici de 1983 inclouran les dotacions següents:   
 Pessetes  
Assignacions pressupostàries per a cobertura del cost efectiu (n'apareix detall  
en la relació 3.2) 37.046.037  
Recaptació prevista per la taxa, impost -  
Subvencions a Empreses i a ens territorials (n'apareix detall en la relació 3.3) 87.474.987  
   
Total 64.478.582  
3. En l'any 1983, les quantitats corresponents a les subvencions i inversions a què fa referència el punt 2 anterior per una quantia de 71.050.643 pessetes, seran transferides directament pel Ministeri d'Obres Públiques i Urbanisme a la Comunitat Autònoma Valenciana, amb dotació prèvia, a través de les partides pressupostàries següents:  
Concepte Import  
pressupostari Denominació pessetes Observacions  
   
17.09.752 Transferències a les Comunitats, Autònomes 39.863.581 (1)  
Aquests crèdits seran finançats amb baixa en els conceptes següents del pressupost en vigor de l'any 1983:  
Concepte Import  
pressupostari Denominació Pessetes Observacions  
   
17.09.771 Per a la concessió de les subvencions en la  
 normativa vigent 32.024.133 (1)  
32.25.751 Per atendre els convenis en àrees relacionades  
 amb la Direcció General del Medi Ambient 7.570.000 (1)  
(1) L'import d'aquests crèdits serà determinat tenint en compte les obligacions satisfetes pel MOPU fins el moment de l'assumpció de la gestió dels serveis per la Comunitat Autònoma.   
Per a procedir a les modificacions pressupostàries anteriors es considera com a justificant suficient aquest Reial Decret.   
4. El cost efectiu que figura detallat en els quadres de valoració 3.1, serà finançat en els exercicis futurs de la forma següent:   
4.1. Transitòriament, mentre no entre en vigor la corresponent Llei de participació en els Tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components dels cost efectiu, pels imports que s'indiquen, susceptibles d'actualització pels mecanismes generals previstos en cada Llei Pressupostària:   
 Crèdit en  
 pessetes ( 19 8 1  
a) Costos bruts:  
Despeses de personal 2.722.000  
Despeses de funcionament 1.333.000  
Inversions per a conservació, millora i substitució 1.107.000  
   
Total 5.162.000  
b) A deduir:  
Recaptació anual per taxes i altres ingressos 0  
- Finançament net 5.162.000  
4.2. Les possibles diferències que es produesquen durant el període transitori a què fa referència l'apartat 4.1, respecte al finançament dels serveis transferits, seran objecte de regulació en tancar cada exercici econòmic, mitjançant la presentació de comptes i estats justificatius corresponents, davant una Comissió de liquidació que serà constituïda en el Ministeri d'Economia i Hisenda.   
I) Documentació i expedients dels serveis que es traspassen.   
El lliurament de la documentació i dels expedients dels serveis traspassats, i la resolució d'aquells que estiguen en tramitació, es realitzarà segons que preveu l'article 8 del Reial Decret 4015/1982, de 29 de desembre.   
J) Data d'efectivitat de les transferències.   
Les transferències de funcions i els traspassos de mitjans objecte d'aquest acord tindran efectivitat a partir de l'1 de juliol de 1983.   
I perquè conste, expedim aquesta certificació a Madrid, el 27 de juny de 1983.- Els Secretaris de la Comissió Mixta, Gonzalo Puebla de Diego i Blanca Blanquer i Prats.   
RELACIÓ NUMERO 1  
Inventari detallat de béns, drets i obligacions de l'Estat adscrits als serveis que es traspassen a la Comunitat Valenciana.   
1. Inmobles.   
Els funcionaris i les vacants transferits per aquest Reial Decret seguirán prestant serveis a les dependències que actualment ocupen o a d'altres que la Comunitat Autònoma els habilite a l?efecte. En qualsevol cas, l?Administració de l'Estat reconeix un deute de 89,5 metres quadrats, mentre es decidesca una solució global per als edificis que han d'ocupar ambdues Administracions.   
Veure imatge  
ANNEX II  
Disposicions afectades  
Llei 38/1972, de 22 de desembre, de protecció de l'ambient atmosfèric.   
Decret 833/1975, de 8 de febrer, pel qual es desenvolupa la Llei 38/1972.   
Reials Decrets 2512/1976, de 14 d'octubre, i 2826/ 1979, de 17 de desembre, dictats per a l?aplicació de l'article 11 de la Llei 38/1972.   
Llei 42/1975, de 19 de novembre, de deixalles i residus sòlids urbans.   
Reial Decret 2093/1979, de 3 d'agost, pel qual s'aproven les normes orgàniques del Ministeri d'Obres Públiques i Urbanisme, i que determina les funcions que corresponen a la Direcció General de Medi Ambient.   
Reial Decret 1310/1977, de 23 d'abril, pel qual s'actualitzen l'organització i les normes de funcionament de la CIMA.


Còpia Permalink ELI